Поштовани

Обраћамо Вам се са молбом да сагледате ситуацију у Туристичкој организацији Ниш која траје више од годину дана.

Туристичка организација Ниш под овим називом постоји 25 година, а неки од радника раде у овој установи од самог оснивања. Као у свим јавним предузећима и установама, именовањем од стране Скупштине града Ниша током свих тих година у ТОН-у је било 10 и више директора. Ситуација, положај и атмосфера у којој последњих годину дана ради већина радника ТОН-а није налик ни на једну претходну ситуацију са било којим именованим директором. До сада се никада нисмо обраћали било коме везано за ову тему и успевали смо да остваримо коректан међуљудски и професионални однос са свим руководиоцима.

Др Данка Милојковић је вд директор Туристичке организације Ниш нешто више од годину дана, од августа 2019. године. Сматрамо да је наша лична и професионална одговорност, али и право да скренемо пажњу да њен однос према функцији коју обавља у стручном погледу као и однос према запосленима који јој је поверен од стране Скупштине града Ниша, не задовољава основне професионалне критеријуме који су неопходни да би једна градска институција могла да испуни сврху свог постојања и функционише на најефикаснији начин.

Примера за овакву констатацију су има на претек, навешћемо неке, а на вама је да процените да ли једна озбиљна градска институција и запослени у њој могу да обављају радне задатке и изразе своју креативност коју туризам као делатност итекако захтева, у пословном окружењу и у условима и атмосфери у којој раде већ годину дана.

 Од самог ступања на дужност директорка је показала непознавање посла на који је одлуоком града и постављена. Но то није чудно, свесни смо чињенице да се директори поставњају по политичкој функцији и да се углавном ослањају у раду на већ професионални кадар којим руководе. Али Др Данка није баш тако поступила. Од првог дана свесно занемарила једну од основних ствари које су кључне за развој туризма, а то је одржавање контаката са организацијама туристичке делатности на локалном и страном тржишту. Такође је свесно прекинула сарадњу са многобројним организацијама и институцијама од битног заначаја за промоцију и развој туризма, а на којима су досадашњи директори марљиво радили годинама. Кроз следеће примере које вам наводимо детаљно у тексту испод имаћете бољи увид у ситуацију којом смо ми, радници ТОН-а, видно разочарани и ускраћени да нормално радимо и функционишемо као и до сада.

**Није остварена никаква сарадња са релевантиним државним и локалним институцијама које имају утицај на промоцију и развој туризма Ниша**:

* са Туристичком организацијом Србије, преко које се врши генерална промоција Србије и појединачних дестинација на домаћем и страном тржишту није се још упознала са директорком ТОС и свесно избегава састанке иако је прошло годину и по дана како је на месту директорке;
* са Министарством трговине туризма и телкомуникација - крајем 2019. године в.д. директор Данка Милојковић отказала је средства које је Министарство трговине, туризма и телекомуникација доделило ТОН-у за израду видео спотова о Нишу. Такође по први пут ТОН није пратио конкурсе нити конкурисао за пројекте Министарства туризма , трговине и телекомуникација у 2020.години.
* није остварена али се зато директорка свесно потрудила да буде погоршана сарадња са локалним туристичким организацијама већих градова попут Београда, Новог Сада...
* није остварена никаква сарадња са релевантним институцијама културе у Нишу које су од значаја за развој туризма (Народни музеј, Завод за заштиту споменика, НКЦ и сл).
* није остварена сарадња са кључним субјектима у туризму попут Удружења туристичких водича и хотелијера с друге стране потписују се споразуми о сарадњи и партнерству у промоцији са удружењима од веома малог утицаја на развој туризма града, попут Етно музеј у селу Раутово, Удружење ренџера, новоотворена етно домаћинства ,различита етно удружења као и са агенцијама које и немају могућност дасе као тур оператерти озбиљније баве организацијом програма и посете Нишу и сл. Овакво кршење закона и принципа пословања произвело је озбиљне тужбе које је Удружење туристичких водича послало ка надлежним институцијама државе против ТОН.
* Нема сарадње са организаторима већих манифестација попут Nišville jazz festivala као навећег и најмасовнијег догађаја у Нишу.

**Пад рејтинга у промоцији Ниша**

* По налогу в.д. директора Данке Милојковић угашен је домен **visitnis.com** и сајт туризма Ниша пребачен је на нови домен visitnis.org. Ово је нанело **непоправљив губитак** у области дигиталног маркетинга. Уништен је рејтинг и доступност информација о туризму Ниша, на српском и енглеском, на Google и другим претраживачима који је стваран од 2012.године. Ниш је изгубио видљивост на интернету без оправданих разлога.
* Није остварена готово никаква сарадња са националним или страним медијима било телевизијским, интернет или штампаним, осим пар локалних. Ниш у медијима није видљив даље од Ниша и ближе околине.
* Осим што је урушен постојећи маркетиншки рејтинг Ниша, промоција Ниша стављена у други план, ради промоције малих локалитета Нишавског округа :
* Према налогу в.д. директора израђена је и плаћена Студија о Југоистичној Србији која није донела никакве конкретне предлоге и смернице за развој туризма регије, већ се у већини састоји од прикупљених текстова из уџбеника и са веб сајтова туристичких организација на том подручју.
* Екстерној фирми дата је и скупо плаћена израда новог часопиас под називом Visitnis иако у самој организацији има довољно стручних особа које годинама раде тај посао и раде га добро. У самом часопису има само 1/6 штампаног простора посвећену Нишу и његовим атракцијама, остало је посвећено градовима и локалитетима у округу. Промоција региона је перспектива којој треба тежити, али не маргинализацијом Ниша и његових вредних туристичких потенцијала, зарад насумично одабраних локалитета у околини. Ниш треба да буде центар из којег ће туристи да посећују мање локалитете у округу.
* Екстерној фирми је дато да ради на завршном рачуну иако у фирми има запослених који преко 20 година раде на тим пословима.
* Скупо плаћена адвокатска канцеларија за израду нових решења и уговра за раднике по новој систематизацији која је исто тако незаконито одрађена
* Незаконито одрађен и правилник о платама за који су радници оштећени по том пиотању потражили правду на суду

**Све ово може да се подведе под несналажење и нестручност у раду али што се тиче односа према запосленима у руковођењу организације сматрамо да се ради о злој намери да се угрозе позиције запослених и да такав њен однис не задовољава ни минимум основних професионалних критеријума. Ево неких примера:**

* Неколико месеци након доласка на функцију, на састанку свих запослених, вд директор Данка Милојковић је изнела предлог и организовала гласање да се две раднице са уговором на одређено, избаце с посла пре истека уговора, како би се стекла могућност повећања плата неким запосленима на неодређено. Сам чин је потпуно правно неоснован, чак и да су запослени изгласали да им се пре времена пркину уговори. Већина заопослених доведена је у врло непријатну ситуацију таквим предлогом и самом организацијом гласања.
* Будући да претходно наведено гласање није успело, настављено се са незаконитим покушајем промене уговора о раду и смањењем плата неким запосленима на неодређено, како би се повећала плата и фаворизованим запосленима. Све се то дешавало у време ванредног стања па су надлежне градске службе одбиле су овај захтев директорке као незаконит.
* Како то није успело прави нову Систематизацију радних места Туристичке организације која је усвојена крајем године. Том систематизацијом половина запослених и то оних најстручнијих са највећом школом и искуством је деградирана и омаловажавана понуђеним радним местима и платама. Платама су сведени на минимум чак неки од њих и испод тога јер су им смањене плате за отприлике 30 %. Након сагледавања горе наведеног можете доћи до закључка да вероватно није донешена у најбољем пословном интересу и у корист свих запослених подједнако већ искључиво у њену корист и повећања њене плате и појединаца који су јој подобни.
* Од самог почетка кренуло се са забранама приступа радницима администрације документацији и истеривања и закључавања канцеларија у којима се и на којима се до тада радили. Све то иде уз неосноване претње инспекцијама и полицијом.
* Након неоснованог покушаја и незаконитог отписивања трговачке робе из продаје у вредности од 700.000 динара, на запослене који су то упозоравали извршен је притисак и вређање, истеривање из просторија, константан мобинг, стављање на црну листу запослених у финансијама и инфо центру који су одбили да на основу не потписаног и усменог налога директора отпишу робу, јер су изразили свој став да то није законит ни оправдан поступак
* Огромном делу запослених одузета је опреме за рад без претходног договора и било каквог образложења, неким и док су били на годишњем одмору.
* Уз све то ишло је и напрасно укидање е-mail адреса које су запослени користили више година, без могућности да се сниме документи и сачувају контакти са пословним партнерима.
* Неким запосленима је без оправданог разлога потпуно онемогућен приступ службеном е-mail-у, иако потреба посла то захтева, само због изражавања свог стручног мишљења.
* Константне претње отказима за време ванредног стања и рада од куће због минорних пропуста у писању извештаја, без претходно изнешених јасних упустстава о писању истих.
* Неосновано и константно проверавање исправности дознака за боловање код надлежних служби у Дому здравља за све запослене који су користили боловање у претходних годину дана и притисак на њих да раде иако су болесни.
* Одузимање радних задатака, онемогућавање приступу информацијама, мејловима и одузимање других овлашћења запосленима који су изразили своје мишљење о послу.
* Не поштовање донетих решења о годишњем одмору радника, недопуштање запосленом да користи одмор који је по решењу имао као и прекиди годишњег одмора запосленима без реалних пословних разлога због повећаног обима посла.
* Ангажовање екстерних фирми за послове које могу да обављају и које су у претохдном периоду успешно обављали запослени у ТОН-у. Конкретан пример је писање текстова за друштвене мреже које су радили нестручни људи ван организације све док се није открило да су у тим текстовима давали погрешне податке па је то укинуто.
* У налетима своје нестручности и неспособности да организује посао уводе константне промене радног времена и радног места запослених, беспотребне правилнике као и промене локација на којима запослени раде без претходне најаве. Све то је кулминирало непоштовањем радника који је прележао Корону, и његовим кажњавањем га за оправдано одсуство са посла променом радног места, излажући га тиме опасности да долази у контакт са већим бројем људи него на пређашњем радном месту
* До укидања вибер групе унутар запослених вршен је константни мобинг и слање порука са задацима који нису хитни, током викенда, празницима, за време годишњег одмора и у непримерено време (у рано јутро или иза поноћи), уз очекивање да их запослени одмах реши иако није на радном месту и претње отказом због тога.
* Свакодневно шиканирање и омаловажавање запослених од стране директорке. Не уважавање пријема на разговор, бахата избацивања запослених из канцеларије под претњом отказа и вређањем. Увођењем одређених правила која сама не поштује- конкретан пример је недолажење на посао некад и цео дан.

Туризам је неколико година уназад једина грана привреде у Нишу која показује **константан пораст**, када су у питању ноћења и доласци туриста, директан и индиректан приход, као и отварање нових смештајних и угоститељских капацитета. Из тог разлога запослени у Туристичкој организацији Ниш желе да им буде омогућено да раде свој посао и дају свој допринос да тако остане и у будуће. Досадашњи рад је потврда да имају знање и капацитет да изнесу и релизују пројекте, да организују значајне догађаје и манифестације и да на креативан начин промовишу туристичке потенцијале и атракције града Ниша и региона.

**Поштована**

**У атмосфери у којој радимо претходних годину дана то нам није омогућено. У атмосфери свакодневних претњи, беспотребних дизања тензије, наредбодавних одлука а не договорних, неодлучности у решавању ситуација па се кола сломе на запосленима, честих промена одлука у последњем тренутуку, и још доста ненаведених примера о немогућности обављања посла под нормалним околностима, услед руковођења нестручног кадра, као што је и наведено у тексту, ми радници ТОН Вам се обраћамо да својим ауторитетом и функцијом којом обављате реагујете и заштитите нас од свакодневних напада и малтретирања од стране директорке која услед нестручности и несналажања у руковођењу организацијом своје фрустрације испољава на запосленима.**

Радници Туристичке организације Ниш